**5. VELIKONOČNA NEDELJA - romarski shod v Hlevnemu Vrhu, 28. 4. 2024**

**Godovi:**

|  |  |  |
| --- | --- | --- |
| PONEDELJEK  TOREK  SREDA  ČETRTEK  PETEK -prvi  SOBOTA - prva  NEDELJA | 29.4.  30.4.  1.5.  2.5.  3.5.  4.5.  5.5. | sv. KATARINA SIENSKA, devica in cerkvena učiteljica,  sozavetnica Evrope, praznik  sv. PIJ V., papež  **SVETI JOŽEF DELAVEC, praznik,**  **ZAČETEK ŠMARNIČNE POBOŽNOSTI**  sv. ATANAZIJ, škof in cerkveni učitelj  sv. FILIP in JAKOB, apostola, praznik  **sv. FLORIJAN, mučenec, zavetnik gasilcev**  sv. ANGEL, redovnik, mučenec |

**Danes teden:**

**6. VELIKONOČNA NEDELJA, NEDELJA TURIZMA, FLORIJANOVA**

Konec 19. stoletja so komunisti in socialisti 1. maj, ki je bil v nekaterih državah spomladanski praznik, razglasili za mednarodni dan delavcev. Papež Pij XII. je leta 1955 v želji, da bi zagotovil pristno krščansko razumevanje dela, uvedel praznik, ki obeležuje, da je Jožef zavetnik dela. Praznik svetega Jožefa Delavca poudarja, da lahko svoje delo darujemo Gospodu v njegovo slavo in za naše posvečenje.

Evangeljski utrinek na praznik svetega Jožefa Delavca: Jezus je tesarjev sin. Ob to resnico, ki je njihovim očem popolnoma očitna, se Nazarečani spotikajo. Zdi se mi, da pri tem niso zaničljivi niti nimajo slabih namenov. Samo začudeni so. Človeka spotakne ovira, ki mu je nepričakovano postavljena na pot; njegovo gotovost zamaje, kar ni samoumevno. Čigav razum ne bi lovil ravnotežja ob iskanju odgovora, od kod tesarju, ki je nasledil vaškega obrtnika, sokrajanu in povrh še sorodniku viri tolikšne modrosti in moči, kot so ji priča? Jezus, pravi Bog. Poživljalo ga je Jožefovo delo, ob njem je sin zrasel in dozorel v moža, ki zmore sebe in svoje preskrbeti z delom lastnih rok. Koga ne bi vrglo iz ravnotežja spoznati Boga z žuljavimi rokami? Jezus, pravi človek.

**V sredo, 1. maja na praznik Jožefa delavca, v naši župniji ne bo svete maše. Priporočamo obisk svete maše ob 10. uri v Smrečju.**

**Začetek šmarnic bo 2. maja. Potekale bodo v Hlevnem vrhu vsak dan ob 19. uri, razen kadar bo maša v farni cerkvi, ko bodo šmarnice združene s sveto mašo.**

**V petek je prvi petek v mesecu. Sveta maša združena s šmarnicami bo ob 19. uri v farni cerkvi.**

**V soboto, 4. maja goduje sveti Florijan, mučenec, zavetnik gasilcev. Florijanova procesija bo šla v nedeljo, 5. maja od Petrčeve kapelice v župnijsko cerkev, kjer bo sveta maša za vse pokojne Vrhovske gasilce ob 10. uri. Prosimo svetega Florijana, naj nas varuje časnega in večnega ognja.**

Svete maše:

**NEDELJA, HLEVNI VRH 28. 4. ob 10 h + Terezija Mivšek, obletna, Hlevni vrh 7**

**PETEK - prvi, 3. 5. ob 19 h za zdravje**

**SOBOTA - prva 4. 5. ob 9 h + Hribernik, Smrečje,**

**NEDELJA, FLORJANOVA 5. 5. ob 10 h + Vrhovske gasilce**